title: Odluka Komisije оd 14. siječnja 2021. o odobravanju, u ime Europske unije, izmjena priloga 14.-A i 14.-B Sporazumu o gospodarskom partnerstvu između Europske unije i Japana 2021/C 81 I/01

text:
                  10.3.2021

                  HR

                  Službeni list Europske unije

                  CI 81/1

         ODLUKA KOMISIJE
         оd 14. siječnja 2021.
         o odobravanju, u ime Europske unije, izmjena priloga 14.-A i 14.-B Sporazumu o gospodarskom partnerstvu između Europske unije i Japana
         (2021/C 81 I/01)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća (EU) 2018/1907 od 20. prosinca 2018. o sklapanju Sporazuma o gospodarskom partnerstvu između Europske unije i Japana (1), a posebno njezin članak 4.,
         budući da:

                     (1)

                     Sporazum o gospodarskom partnerstvu između Europske unije i Japana (dalje u tekstu „Sporazum”) stupio je na snagu 1. veljače 2019.

                     (2)

                     Poglavlje III. Uredbe (EZ) br. 110/2008 Europskog parlamenta i Vijeća (2) iz dijela 1. Priloga 14.-A i odjeljka A dijela 2. Priloga 14.-B Sporazumu stavljeno je izvan snage 8. lipnja 2019. Uredbom (EU) 2019/787 Europskog parlamenta i Vijeća (3). Upućivanja na Uredbu (EZ) br. 110/2008 u Sporazumu trebalo bi stoga na odgovarajući način zamijeniti upućivanjima na Uredbu (EU) 2019/787.

                     (3)

                     Na prvom sastanku Odbora za intelektualno vlasništvo održanom 28. studenoga 2019. Europska unija i Japan raspravili su o načinima izmjene Priloga 14.-B Sporazumu na temelju članka 14.30. i sporazumjeli se da će tijekom nadolazećih mjeseci nastaviti voditi rasprave s ciljem postizanja sporazuma o dodavanju novih oznaka zemljopisnog podrijetla na sljedećem sastanku Zajedničkog odbora. Nakon tih rasprava stranke su potvrdile da će svake godine od 2020. do 2022. Zajednički odbor razmotriti zaštitu do 28 naziva iz Europske unije odnosno Japana kao oznaka zemljopisnog podrijetla i dodati ih u Prilog 14.-B Sporazumu pod uvjetom da su ti nazivi zaštićeni kao oznake zemljopisnog podrijetla na domaćem tržištu (4). Od 2023. stranke će raditi na stalnom dodavanju dodatnih oznaka zemljopisnog podrijetla u Prilog 14.-B s obzirom na interese svake strane uz blisku koordinaciju između stranaka.

                     (4)

                     Člankom 14.30. Sporazuma predviđa se mogućnost dodavanja novih oznaka zemljopisnog podrijetla u Prilog 14.-B Sporazumu nakon dovršetka postupka u vezi s prigovorom i ispitivanja oznaka zemljopisnog podrijetla kako je navedeno u njegovu članku 14.25. stavku 4.

                     (5)

                     Unija je dovršila postupak u vezi s prigovorom i ispitivanje 28 dodatnih oznaka zemljopisnog podrijetla iz Japana, a Japan je dovršio postupak u vezi s prigovorom i ispitivanje 28 dodatnih oznaka zemljopisnog podrijetla iz Unije.

                     (6)

                     U skladu s člankom 14.30. stavkom 3. Sporazuma Japan je 2. ožujka 2020. obavijestio Uniju o prestanku zaštite japanske oznake zemljopisnog podrijetla „西尾の抹茶 / Nishio Matcha” u Japanu.

                     (7)

                     Člankom 14.53. stavkom 3. Sporazuma predviđa se da bi Odbor za intelektualno vlasništvo, osnovan u skladu s člankom 22.3. Sporazuma, trebao Zajedničkom odboru osnovanom u skladu s člankom 22.1. Sporazuma davati preporuke o izmjenama priloga 14.A i 14.-B na zahtjev stranke.

                     (8)

                     U skladu s člankom 22.1. stavkom 5. Sporazuma Zajednički odbor može donositi odluke o izmjeni Sporazuma u posebnim slučajevima, uključujući izmjenu priloga 14.-A i 14.-B, u skladu s odgovarajućim domaćim pravnim postupcima stranaka.

                     (9)

                     Odbor za intelektualno vlasništvo je 28. prosinca 2020. Zajedničkom odboru preporučio da se prilozi 14.-A i 14.-B Sporazumu izmijene u skladu s tim.

                     (10)

                     Priloge 14.-A i 14.-B Sporazumu trebalo bi stoga na odgovarajući način izmijeniti i te bi izmjene trebalo odobriti u ime Unije,

               ODLUČILA JE:

            Članak 1.
            Izmjene priloga 14.-A i 14.-B Sporazumu navedene u nacrtu Odluke Zajedničkog odbora odobravaju se u ime Europske unije.
            Nacrt Odluke Zajedničkog odbora utvrđen je u Prilogu ovoj Odluci.

            Članak 2.
            Predstavnik Europske unije u Zajedničkom odboru ovlašten je odobriti donošenje Odluke Zajedničkog odbora u ime Europske unije.

            Članak 3.
            Ova Odluka objavljuje se u Službenom listu Europske unije.
            Nakon donošenja Odluka Zajedničkog odbora objavljuje se u Službenom listu Europske unije.

            Sastavljeno u Bruxellesu 14. siječnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 330, 27.12.2018., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

            (3)  Uredba (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (SL L 130, 17.5.2019., str. 1.).

            (4)  Podrazumijeva se da će Zajednički odbor svake godine razmotriti 27 ili 28 naziva iz Europske unije bez obzira na broj naziva iz Japana.

            PRILOG

                  ODLUKA br. …/2021 ZAJEDNIČKOG ODBORA U OKVIRU SPORAZUMA O GOSPODARSKOM PARTNERSTVU IZMEĐU EUROPSKE UNIJE I JAPANA
                  od [datum]
                  o izmjenama priloga 14.-A i priloga 14.-B o oznakama zemljopisnog podrijetla
                  ZAJEDNIČKI ODBOR,
                  uzimajući u obzir Sporazum o gospodarskom partnerstvu između Europske unije i Japana (dalje u tekstu „Sporazum”), a posebno njegove članke 14.30. i 22.2.,
                  budući da:

                              (1)

                              Sporazum je stupio na snagu 1. veljače 2019.

                              (2)

                              Poglavlje III. Uredbe (EZ) br. 110/2008 Europskog parlamenta i Vijeća (1) iz dijela 1. Priloga 14.-A i odjeljka A dijela 2. Priloga 14.-B Sporazumu stavljeno je izvan snage 8. lipnja 2019. Uredbom (EU) 2019/787 Europskog parlamenta i Vijeća (2). Upućivanja na Uredbu (EZ) br. 110/2008 u Sporazumu trebalo bi stoga na odgovarajući način zamijeniti upućivanjima na Uredbu (EU) 2019/787.

                              (3)

                              Na prvom sastanku Odbora za intelektualno vlasništvo održanom 28. studenoga 2019. Europska unija i Japan (dalje u tekstu „stranke”) raspravili su o načinima izmjene Priloga 14.-B Sporazumu na temelju članka 14.30. i sporazumjeli se da će tijekom nadolazećih mjeseci nastaviti voditi rasprave s ciljem postizanja sporazuma o dodavanju novih oznaka zemljopisnog podrijetla na sljedećem sastanku Zajedničkog odbora. Nakon tih rasprava stranke su potvrdile da će svake godine od 2020. do 2022. Zajednički odbor razmotriti zaštitu do 28 naziva iz Europske unije odnosno Japana kao oznake zemljopisnog podrijetla i dodati ih u Prilog 14.-B Sporazumu pod uvjetom da su ti nazivi zaštićeni kao oznake zemljopisnog podrijetla na domaćem tržištu (3). Od 2023. stranke će raditi na stalnom dodavanju dodatnih oznaka zemljopisnog podrijetla u Prilog 14.-B s obzirom na interese svake strane uz blisku koordinaciju između stranaka.

                              (4)

                              Na zahtjev stranaka i temeljem članka 14.30. stavka 1. Europska unija dovršila je postupak u vezi s prigovorom i ispitivanje 28 dodatnih oznaka zemljopisnog podrijetla iz Japana, a Japan je dovršio postupak u vezi s prigovorom i ispitivanje 28 dodatnih oznaka zemljopisnog podrijetla iz Europske Unije.

                              (5)

                              U skladu s člankom 14.30. stavkom 3. Sporazuma Japan je 2. ožujka 2020. obavijestio Europsku uniju o prestanku zaštite japanske oznake zemljopisnog podrijetla „西尾の抹茶 / Nishio Matcha” u Japanu.

                              (6)

                              U skladu s člankom 14.53. stavkom 3. Sporazuma Odbor za intelektualno vlasništvo je 28. prosinca 2020. Zajedničkom odboru preporučio da se Prilog 14.-A i Prilog 14.-B Sporazumu izmijene u skladu s tim.

                              (7)

                              Stranke su već dovršile interne postupke nužne za donošenje Odluke Zajedničkog odbora u skladu sa Sporazumom te bi ubrzo trebale razmijeniti diplomatske note kojima se potvrđuju izmjene Sporazuma kako bi one stupile na snagu najmanje deset radnih dana nakon donošenje Odluke.

                              (8)

                              Stoga je potrebno izmijeniti priloge 14.-A i 14.-B Sporazumu u skladu s člankom 23.2. stavkom 3. podstavkom 4. točkom (f) i podstavkom 4. točkom (g) Sporazuma,

                        DONIO JE OVU ODLUKU:

                     Članak 1.
                     U Prilogu 14.-A dijelu 1. i Prilogu 14.-B dijelu 2. odjeljku A bilješci 1. uz naslov „Europska unija” upućivanja na propise EU-a izmjenjuju se kako je navedeno u Prilogu 1. ovoj Odluci.

                     Članak 2.

                                 a)

                                 U Prilogu 14.-B Sporazumu dijelu 1. odjeljku A oznake zemljopisnog podrijetla navedene u Prilogu 2. ovoj Odluci dodaju se u popis oznaka zemljopisnog podrijetla iz odgovarajuće države članice Europske unije.

                                 b)

                                 U Prilogu 14.-B Sporazumu dijelu 1. odjeljku B oznaka zemljopisnog podrijetla „西尾の抹茶 / Nishio Matcha” briše se s popisa oznaka zemljopisnog podrijetla iz Japana kako je navedeno u Prilogu 3. ovoj Odluci dijelu 1., a oznake zemljopisnog podrijetla navedene u Prilogu 3. ovoj Odluci dijelu 2. dodaju se na popis oznaka zemljopisnog podrijetla iz Japana.

                                 c)

                                 U Prilogu 14.-B Sporazumu odjeljku A dijelu 2. oznake zemljopisnog podrijetla navedene u Prilogu 4. ovoj Odluci dodaju se u popis oznaka zemljopisnog podrijetla iz odgovarajuće države članice Europske unije.

                                 d)

                                 U Prilogu 14.-B Sporazumu odjeljku B dijelu 2. oznake zemljopisnog podrijetla navedene u Prilogu 5. ovoj Odluci dodaju se u popis oznaka zemljopisnog podrijetla iz Japana.

                     Članak 3.

                                 a)

                                 U trećoj i četvrtoj godini provedbe Sporazuma Zajednički odbor odlučit će o dodavanju u Prilog 14.-B Sporazumu do 28 naziva iz Europske unije odnosno Japana kao zaštićenih oznaka zemljopisnog podrijetla u skladu sa Sporazumom, do ukupno 83 naziva za svaku stranku uključujući nazive u skladu s člankom 2. ove Odluke, pod uvjetom da su ti nazivi zaštićeni kao oznake zemljopisnog podrijetla na području stranke u skladu s njezinim zakonodavstvom i propisima.

                                 b)

                                 Od pete godine provedbe Sporazuma stranke će raditi na stalnom dodavanju novih oznaka zemljopisnog podrijetla u interesu svake stranke.

                     Članak 4.
                     Ova se Odluka sastavlja u dva primjerka. Članci 1. i 2. te prilozi ovoj Odluci sastavljaju se u dva primjerka na vjerodostojnim jezicima sporazuma predviđenima u članku 23.8. stavku 1. Sporazuma, pri čemu su svi tekstovi jednako vjerodostojni.

                     Članak 5.
                     Stranke ovu Odluku provode kako je utvrđeno u članku 22.2. stavku 1. Sporazuma. Izmjene Sporazuma donesene na temelju ove Odluke potvrđuju se i stupaju na snagu nakon razmjene diplomatskih nota u skladu s člankom 23.2. stavkom 3. Sporazuma.

                     Sastavljeno u [MJESTO] ….

                           Za Zajednički odbor

                           Supredsjednik [za Japan]

                           Supredsjednik [za Uniju]

               (1)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

               (2)  Uredba (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (SL L 130, 17.5.2019., str. 1.).

               (3)  Podrazumijeva se da će Zajednički odbor svake godine razmotriti 27 ili 28 naziva iz Europske unije bez obzira na broj naziva iz Japana.

            PRILOG 1.
            U Prilogu 14.-A dijelu 1. i Prilogu 14.-B dijelu 2. odjeljku A bilješci 1. uz naslov „Europska unija” upućivanja na „Uredbu (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju i označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89” zamjenjuje se upućivanjem na „Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008”.

            PRILOG 2.
            AUSTRIJA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Vorarlberger Bergkäse

                        ファアアールベルガー・ベルクケーゼ

                        Sir

                  BUGARSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Българско pозово масло
                        (transliteracija na latinicu: Bulgarsko rozovo maslo)

                        バルガルスコ・ロゾヴォ・マスロ

                        Eterična ulja

                        Странджански манов мед / Maнов мед от Странджа (transliteracija na latinicu: Strandzhanski manov med / Manov med ot Strandzha)

                        ストランジャンスキ・マノフ・メッド /
                        マノフ・メッド・オット・ストランジャ

                        Ostali proizvodi životinjskog podrijetla (jaja, med, različiti mliječni proizvodi osim maslaca itd.) [med]

                  HRVATSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Baranjski kulen

                        バラニュスキ・クレン

                        Mesni proizvodi (kuhani, soljeni, dimljeni itd.) [svinjski but]

                        Dalmatinski pršut

                        ダルマティンスキ・
                        プロシュート

                        Mesni proizvodi (kuhani, soljeni, dimljeni itd.) [svinjski but]

                        Drniški pršut

                        ドゥルニシュキ・プロシュート

                        Mesni proizvodi (kuhani, soljeni, dimljeni itd.) [svinjski but]

                        Međimursko meso `z tiblice

                        メジムルスコ・メソ・　ズ・ティブリツェ

                        Mesni proizvodi (kuhani, soljeni, dimljeni itd.) [svinjski but]

                        Slavonski med

                        スラヴォンスキ・メド

                        Ostali proizvodi životinjskog podrijetla (jaja, med, različiti mliječni proizvodi osim maslaca itd.) [med]

                  FRANCUSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Beurre Charentes-Poitou / Beurre des Charentes / Beurre des Deux-Sèvres

                        ブール・シャラント・ポワトゥー / ブール・デ・シャラント /ブール・デ・ドゥー・セーヴル

                        Ulja i masti (maslac, margarin, ulje itd.) [maslac]

                        Laguiole

                        ライオル

                        Sir

                  NJEMAČKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Aachener Printen

                        アーヘナー・プリンテン

                        Kruh, fino pecivo, kolači, slastice, keksi i drugi pekarski proizvodi [keksi]

                  GRČKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Καλαμάτα
                        (transliteracija na latinicu: Kalamata)

                        カラマタ

                        Ulja i masti (maslac, margarin, ulje itd.) [maslinovo ulje]

                        Κασέρι
                        (transliteracija na latinicu: Kasseri)

                        カセリ

                        Sir

                        Κεφαλογραβιέρα
                        (transliteracija na latinicu: Kefalograviera)

                        ケファログラヴィエラ

                        Sir

                  ITALIJA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Culatello di Zibello

                        クラテッロ・ディ・ジベッロ

                        Mesni proizvodi (kuhani, soljeni, dimljeni itd.) [svinjski but]

                        Toscano

                        トスカーノ

                        Ulja i masti (maslac, margarin, ulje itd.) [maslinovo ulje]

                  RUMUNJSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Magiun de prune Topoloveni

                        マジュン・デ・プルネ・トポロヴェニ

                        Voće, povrće i žitarice, u prirodnom stanju ili prerađeni [džem od šljive]

                        Salam de Sibiu

                        サラム・デ・シビウ

                        Mesni proizvodi (kuhani, soljeni, dimljeni itd.) [svinjska salama]

                        Telemea de Ibănești

                        テレメア・デ・イバネシュティ

                        Sir

                  SLOVENIJA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Kranjska klobasa

                        クランスカ・クロバサ

                        Mesni proizvodi (kuhani, soljeni, dimljeni itd.) [svinjska kobasica]

                  ŠPANJOLSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Estepa

                        エステパ

                        Ulja i masti (maslac, margarin, ulje itd.) [maslinovo ulje]

            PRILOG 3.
            DIO 1.
            Oznaka zemljopisnog podrijetla „西尾の抹茶 / Nishio Matcha” briše se s popisa oznaka zemljopisnog podrijetla iz Japana u Prilogu 14.-B Sporazumu dijelu 1. odjeljku B.
            DIO 2.

                        Naziv koji se zaštićuje

                        Transliteracija na latinicu (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        水戸の柔甘ねぎ

                        Mito no Yawaraka Negi

                        Poljoprivredni proizvod [mladi luk]

                        松館しぼり大根

                        Matsudate Shibori Daikon

                        Poljoprivredni proizvod [japanska bijela rotkva (daikon)]

                        対州そば

                        Taisyu Soba

                        Poljoprivredni proizvod [heljda]
                        Prerađeni poljoprivredni proizvod [heljdino brašno]

                        山形セルリー /
                        Yamagata Celery

                        Yamagata Celery

                        Poljoprivredni proizvod [celer]

                        南郷トマト

                        Nango Tomato

                        Poljoprivredni proizvod [rajčica]

                        ヤマダイかんしょ /

                           かんしょ

                        Yamadai Kansho

                        Poljoprivredni proizvod [slatki krumpir]

                        岩出山凍り豆腐 /
                        岩出山名産凍り豆腐

                        Iwadeyama Koridofu /
                        Iwadeyama Meisan Koridofu

                        Prerađeni poljoprivredni proizvod [liofilizirani sojin sir]

                        くまもとあか牛

                        Kumamoto Akaushi

                        Svježe meso [govedina]

                        二子さといも / 二子いものこ

                        Futago Satoimo /
                        Futago Imonoko

                        Poljoprivredni proizvod [taro (Colocasia esculenta)]

                        越前がに / 越前かに

                        Echizen Gani / Echizen Kani

                        Morski proizvod [snježna rakovica]
                        Prerađeni morski proizvod [kuhane snježna rakovica]

                        大山ブロッコリー /
                        Daisen Broccoli

                        Daisen Broccoli

                        Poljoprivredni proizvod [brokula]

                        奥久慈しゃも /
                        Okukuji Shamo Chicken

                        Okukuji Shamo

                        Svježe meso [meso, klaonički proizvod]

                        こおげ花御所柿 /
                        Koge Hanagoshogaki

                        Koge Hanagoshogaki

                        Poljoprivredni proizvod [japanske kaki jabuke]

                        菊池水田ごぼう /
                        Kikuchi Suiden Gobo

                        Kikuchi Suiden Gobo

                        Poljoprivredni proizvod [čičak]

                        つるたスチューベン /
                        Tsuruta Steuben  (1)

                        Tsuruta Steuben

                        Poljoprivredni proizvod [grožđe]

                        小笹うるい / Ozasa Urui

                        Ozasa Urui

                        Poljoprivredni proizvod [hosta]

                        東京しゃも /
                        Tokyo Shamo

                        Tokyo Shamo

                        Svježe meso [meso, klaonički proizvod]

                        佐用もち大豆 /
                        Sayo Mochidaizu

                        Sayo Mochidaizu

                        Poljoprivredni proizvod
                        [zrna soje]

                        いぶりがっこ / Iburigakko

                        Iburigakko

                        Prerađeni poljoprivredni proizvod [ukiseljeno povrće]

                        大栄西瓜 / Daiei Suika

                        Daiei Suika

                        Poljoprivredni proizvod [lubenica]

                        津南の雪下にんじん /
                        Tsunan no Yukishita Ninjin

                        Tsunan no Yukishita Ninjin

                        Poljoprivredni proizvod [mrkva]

                        善通寺産四角スイカ / Zentsujisan Shikakusuika

                        Zentsujisan Shikakusuika

                        Poljoprivredni proizvod [lubenica]

                        比婆牛 / Hiba Gyu

                        Hiba Gyu

                        Svježe meso [govedina]

                        伊吹そば / Ibuki Soba / 伊吹在来そば / Ibuki Zairaisoba

                        Ibuki Soba / Ibuki Zairaisoba

                        Poljoprivredni proizvod [heljda]

                  東出雲の
                            ほし柿 / Higashiizumo no Maruhata Hoshigaki / Higashiizumo no Maruhata Hoshikaki

                        Higashiizumo no Maruhata Hoshigaki

                        Prerađeni poljoprivredni proizvod [sušene japanske kaki jabuke]

               (1)  Podrazumijeva se da se imena sorti koja sadržavaju izraz „Steuben” ili se sastoje od njega mogu nastaviti upotrebljavati za slične proizvode uz uvjet da se potrošače ne zavarava u pogledu značenja tog izraza ili točnog podrijetla proizvoda.

            PRILOG 4.
            ESTONIJA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Estonian vodka

                        エストニアン・ウォッカ

                        Jaka alkoholna pića

                  FRANCUSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Cassis de Dijon

                        カシス・ドゥ・ディジョン

                        Jaka alkoholna pića

                  NJEMAČKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Pfalz

                        ファルツ

                        Vino

                  IRSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Irish Poteen/Irish Poitín

                        アイリッシュポティーン/ アイリッシュポッチーン

                        Jaka alkoholna pića

                  SLOVENIJA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Goriška Brda

                        ゴリシュカ・ブルダ

                        Vino

                        Štajerska Slovenija

                        シュタイエルスカ・スロヴェニア

                        Vino

                  ŠPANJOLSKA

                        Naziv koji se zaštićuje

                        Transliteracija na japanski (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        Cariñena

                        カリニェナ

                        Vino

            PRILOG 5.

                        Naziv koji se zaštićuje

                        Transliteracija na latinicu (samo za informativne svrhe)

                        Kategorija robe i kratak opis [u uglatim zagradama, samo za informativne svrhe]

                        北海道

                        Hokkaido

                        Vino

                        灘五郷

                        Nadagogo

                        Seishu (Sake)

                        はりま

                        Harima

                        Seishu (Sake)


title: Odluka Vijeća (EU) 2021/423 od 4. ožujka 2021. o imenovanju zamjenika člana Odbora regija, kojeg je predložila Kraljevina Danska

text:
                  10.3.2021

                  HR

                  Službeni list Europske unije

                  L 83/28

         ODLUKA VIJEĆA (EU) 2021/423
         od 4. ožujka 2021.
         o imenovanju zamjenika člana Odbora regija, kojeg je predložila Kraljevina Danska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog danske vlade,
         budući da:

                     (1)

                     Vijeće je 10. prosinca 2019., 20. siječnja 2020., 3. veljače 2020. i 26. ožujka 2020. donijelo odluke (EU) 2019/2157 (1), (EU) 2020/102 (2), (EU) 2020/144 (3) i (EU) 2020/511 (4) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. Vijeće je 8. lipnja 2020. donijelo Odluku (EU) 2020/766 (5) o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. Vijeće je 30. srpnja 2020. donijelo Odluku (EU) 2020/1153 (6) o imenovanju članova i zamjenikâ članova Odbora regija.

                     (2)

                     Mjesto zamjenika člana Odbora regija postalo je slobodno istekom mandata gđe Eve Borchorst MEJNERTZ,

               DONIJELO JE OVU ODLUKU:

            Članak 1.
            U Odbor regija kao zamjenik člana imenuje se sljedeća osoba do kraja tekućeg mandata koji istječe 25. siječnja 2025.:

                        —

                        gđa Line KROGH LAY, Member of a Local Assembly: Stevns kommunalbestyrelse.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 4. ožujka 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (3)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).

            (4)  Odluka Vijeća (EU) 2020/511 od 26. ožujka 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 113, 8.4.2020., str. 18.).

            (5)  Odluka Vijeća (EU) 2020/766 od 8. lipnja 2020. o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. (SL L 187, 12.6.2020., str. 3.).

            (6)  Odluka Vijeća (EU) 2020/1153 od 30. srpnja 2020. o imenovanju članova i zamjenikâ članova Odbora regija (SL L 256, 5.8.2020., str. 12.).


Odluka Komisije od 03/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9546 - GATEGROUP / LSG EUROPEAN BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9455 - COMPASS / FAZER FOOD SERVICES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9554 - ELANCO ANIMAL HEALTH / BAYER ANIMAL HEALTH DIVISION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10079 - SARP / SUEZ RV OSIS) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 03/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10110 - IKB / HYPOPORT / FUNDINGPORT) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 02/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10152 - TEMASEK / GATEGROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9827 - INTERNATIONAL FLAVORS & FRAGRANCES / NUTRITION & BIOSCIENCES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10178 - ENI / ALDRO EYS / INSTALACIONES MD) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10111 - CVC / VIVARTIA HOLDINGS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.9857 - VOLVO / DAIMLER / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10028 - BLACK DIAMOND CAPITAL MANAGEMENT / INVESTINDUSTRIAL GROUP / PHENOLIC SPECIALTY RESINS BUSINESS OF HEXION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10082 - CPPIB / TPG / THE TORSTEIN HAGEN INTEREST IN POSSESSION SETTLEMENT / VIKING) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka (EU) 2021/429 Europskog parlamenta od 20. siječnja 2021. o produljenju mandata Istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje

text:
               12.3.2021

               HR

               Službeni list Europske unije

               L 86/1

      ODLUKA (EU) 2021/429 EUROPSKOG PARLAMENTA
      od 20. siječnja 2021.
      o produljenju mandata Istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje
      EUROPSKI PARLAMENT,

                  —

                  uzimajući u obzir prijedlog Konferencije predsjednika,

                  —

                  uzimajući u obzir članak 226. Ugovora o funkcioniranju Europske unije,

                  —

                  uzimajući u obzir Odluku 95/167/EZ, Euratom, EZUČ Europskog parlamenta, Vijeća i Komisije od 19. travnja 1995. o detaljnim odredbama o izvršavanju prava Europskog parlamenta na istragu (1),

                  —

                  uzimajući u obzir svoju Odluku (EU) 2020/1089 od 19. lipnja 2020. o osnivanju istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje, njegovim ovlastima, brojčanom sastavu i trajanju mandata (2),

                  —

                  uzimajući u obzir članak 208. stavak 11. Poslovnika,

                  A.

                  budući da je Istražni odbor zatražio produljenje svojega mandata radi njegove potpune i ispravne provedbe;

         1.

            Odlučio je produljiti mandat Istražnom odboru za tri mjeseca.

               Za Europski parlament

               Predsjednik

            D. M. SASSOLI

         (1)  SL L 113, 19.5.1995., str. 1.

         (2)  SL L 239 I, 24.7.2020., str. 1.


title: Odluka Vijeća (EU) 2021/430 od 5. ožujka 2021. o stajalištu koje treba zauzeti u ime Europske unije o Deklaraciji iz Kyota o uspješnijem sprečavanju kriminala, kaznenom pravosuđu i vladavini prava te radu na ostvarenju ciljeva iz Programa održivog razvoja do 2030. na 14. kongresu Ujedinjenih naroda o sprečavanju kriminala i kaznenom pravosuđu koji će se održati od 7. do 12. ožujka 2021. u Kyotu, u Japanu

text:
                  12.3.2021

                  HR

                  Službeni list Europske unije

                  L 86/2

         ODLUKA VIJEĆA (EU) 2021/430
         od 5. ožujka 2021.
         o stajalištu koje treba zauzeti u ime Europske unije o Deklaraciji iz Kyota o uspješnijem sprečavanju kriminala, kaznenom pravosuđu i vladavini prava te radu na ostvarenju ciljeva iz Programa održivog razvoja do 2030. na 14. kongresu Ujedinjenih naroda o sprečavanju kriminala i kaznenom pravosuđu koji će se održati od 7. do 12. ožujka 2021. u Kyotu, u Japanu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 82. stavak 1., članak 83. stavak 1. i članak 84. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     14. kongres Ujedinjenih naroda (UN) o sprečavanju kriminala i kaznenom pravosuđu održat će se u Kyotu, u Japanu, od 7. do 12. ožujka 2021. („Kongres”). Glavni će zaključak Kongresa biti Deklaracija iz Kyota o uspješnijem sprečavanju kriminala, kaznenom pravosuđu i vladavini prava te radu na ostvarenju ciljeva iz Programa održivog razvoja do 2030. („Deklaracija iz Kyota”). Deklaracija iz Kyota donijet će se na Kongresu.

                     (2)

                     U Deklaraciji iz Kyota utvrđuje se okvir politike UN-a za sprečavanje kriminala i kazneno pravosuđe za sljedećih pet godina. U njemu se upućuje na povezanost razvoja s jedne strane i vladavine prava te na potrebu za djelotvornom borbom protiv korupcije s druge strane, važnost uspješnijeg sprečavanja kriminala, među ostalim sprečavanja kriminala koje je potkrijepljeno dokazima, poboljšavanja sustava kaznenog pravosuđa, jačanja međunarodne suradnje i tehničke podrške s ciljem sprečavanja i suzbijanja svih vrsta kriminala, uključujući terorizam i nove oblike kriminala, kao što su oni koji utječu na okoliš.

                     (3)

                     Unija je jedan od glavnih partnera Ureda Ujedinjenih naroda za droge i kriminal (UNODC) i financira više inicijativa za sprečavanje i borbu protiv kriminala, kao što je pokretanje platforme za učenje o borbi protiv terorizma u travnju 2020. U širem se smislu operativno partnerstvo Unije i UNODC-a usavršavalo tijekom godina kroz financiranje različitih projekata.

                     (4)

                     Unija je iskoristila svoju nadležnost na temelju članka 82. stavka 1. i članka 83. stavka 1. Ugovora o funkcioniranju Europske unije (UFEU) kako bi donijela zakonodavstvo u tim područjima te tako učinkovitije postigla uspostavljanje područja slobode, sigurnosti i pravde donošenjem direktiva 2011/36/EU (1)1, 2011/93/EU (2)2, 2013/40/EU (3)3, 2014/42/EU (4)4, (EU) 2017/541 (5)5, (EU) 2018/1673 (6)6 i (EU) 2019/713 (7)7 Europskog parlamenta i Vijeća.

                     (5)

                     Stoga članak 82. stavak 1. i članak 83. stavak 1. UFEU-a čine pravnu osnovu za daljnje djelovanje koje će Unija i njezine države članice poduzeti nakon Kongresa, uz poštovanje obveze preuzete u okviru Deklaracije iz Dohe koja se treba ponoviti i u Deklaraciji iz Kyota, u skladu s Rezolucijom 72/192 Opće skupštine UN-a.

                     (6)

                     Članak 218. stavak 9. UFEU-a čini postupovnu pravnu osnovu za odluku Vijeća o stajalištu Unije u pogledu Deklaracije iz Kyota. Njime se predviđa da Vijeće na prijedlog Komisije donosi odluku o utvrđivanju stajališta koja treba zauzeti u ime Unije tijelo osnovano na temelju sporazuma, kada je to tijelo pozvano donositi akte koji proizvode pravne učinke.

                     (7)

                     Unija i njezine države članice nastoje biti vodeći akteri u međunarodnoj borbi protiv kriminala. Hitna potreba za suzbijanjem prekograničnog kriminala postala je još očitija tijekom pandemije bolesti COVID-19. Počinitelji kaznenih djela i organizirane kriminalne skupine u cijelom su svijetu iskoristili pandemiju bolesti COVID-19 te je postalo očito da su koordinacija i suradnja u sprečavanju i pravosuđu neizmjerno važni.

                     (8)

                     Aktualni problemi povezani sa sprečavanjem kriminala i kaznenim pravosuđem rizik su za unutarnju sigurnost Unije, ali ne utječu samo na Uniju. Stajalište koje treba zauzeti u Kyotu i njegov rezultat stoga će biti jedinstvena prilika da Unija i njezine države članice unaprijede svoje politike radi poboljšanja suradnje na međunarodnoj razini, preuzimajući time vodeću ulogu u napretku Programa održivog razvoja do 2030.

                     (9)

                     Primjereno je utvrditi stajalište koje treba zauzeti u ime Unije u Komisiji UN-a za sprečavanje kriminala i kazneno pravosuđe, Gospodarskom i socijalnom vijeću UN-a (ECOSOC) i Općoj skupštini UN-a u pogledu Deklaracije iz Kyota, jer će Deklaracija iz Kyota utjecati na novi Globalni program UNODC-a i moći će presudno utjecati na sadržaj zakonodavstva Unije, a posebno na predloženu uredbu Europskog parlamenta i Vijeća o uspostavi Instrumenta za susjedstvo, razvoj i međunarodnu suradnju.

                     (10)

                     Deklaracijom iz Kyota ojačat će se postojeći međunarodni pravni okvir te će ona biti osnova za daljnje djelovanje na razini Unije u nekoliko područja kriminaliteta. Stoga je primjereno podržati donošenje Deklaracije iz Kyota na Kongresu.

                     (11)

                     U skladu s člancima 1. i 2. Protokola br. 21 o stajalištu Irske s obzirom na područje slobode, sigurnosti i pravde, priloženog UEU-u i UFEU-u, i ne dovodeći u pitanje članak 4. navedenog protokola, Irska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (12)

                     U skladu s člancima 1. i 2. Protokola br. 22 o stajalištu Danske, priloženog UEU-u i UFEU-a, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (13)

                     Stajalište Unije trebaju izraziti države članice koje sudjeluju na Kongresu djelujući zajednički. U skladu s obvezom lojalne suradnje države članice Unije brane to stajalište u daljnjim fazama donošenja Deklaracije iz Kyota,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 14. kongresu Ujedinjenih naroda o sprečavanju kriminala i kaznenom pravosuđu („Kongres”) koji će se održati u Kyotu u Japanu od 7. do 12. ožujka 2021. jest da se odobrava donošenje Deklaracije iz Kyota o uspješnijem sprečavanju kriminala, kaznenom pravosuđu i vladavini prava te radu na ostvarenju ciljeva iz Programa održivog razvoja do 2030. („Deklaracija iz Kyota”). Nacrt Deklaracije iz Kyota priložen je ovoj Odluci.

            Članak 2.
            Stajalište iz članka 1. izražavaju države članice Unije koje sudjeluju na Kongresu, djelujući zajednički.

            Članak 3.
            Predstavnici Unije mogu dogovoriti manje izmjene Deklaracije iz Kyota bez daljnje odluke Vijeća.

            Članak 4.
            Ova je Odluka upućena državama članicama.

            Sastavljeno u Bruxellesu 5. ožujka 2021.

                  Za Vijeće

                  Predsjednica

               A. P. ZACARIAS

            (1)  Direktiva 2011/36/EU Europskog parlamenta i Vijeća od 5. travnja 2011. o sprečavanju i suzbijanju trgovanja ljudima i zaštiti njegovih žrtava te o zamjeni Okvirne odluke Vijeća 2002/629/PUP (SL L 101, 15.4.2011., str. 1.).

            (2)  Direktiva 2011/93/EU Europskog parlamenta i Vijeća od 13. prosinca 2011. o suzbijanju seksualnog zlostavljanja i seksualnog iskorištavanja djece i dječje pornografije, te o zamjeni Okvirne odluke Vijeća 2004/68/PUP (SL L 335, 17.12.2011., str. 1.).

            (3)  Direktiva 2013/40/EU Europskog parlamenta i Vijeća od 12. kolovoza 2013. o napadima na informacijske sustave i o zamjeni Okvirne odluke Vijeća 2005/222/PUP (SL L 218, 14.8.2013., str. 8.).

            (4)  Direktiva 2014/42/EU Europskog parlamenta i Vijeća od 3. travnja 2014. o zamrzavanju i oduzimanju predmeta i imovinske koristi ostvarene kaznenim djelima u Europskoj uniji (SL L 127, 29.4.2014., str. 39.)

            (5)  Direktiva (EU) 2017/541 Europskog parlamenta i Vijeća od 15. ožujka 2017. o suzbijanju terorizma i zamjeni Okvirne odluke Vijeća 2002/475/PUP i o izmjeni Odluke Vijeća 2005/671/PUP (SL L 88, 31.3.2017., str. 6.).

            (6)  Direktiva (EU) 2018/1673 Europskog parlamenta i Vijeća od 23. listopada 2018. o borbi protiv pranja novca kaznenopravnim sredstvima (SL L 284, 12.11.2018., str. 22.).

            (7)  Direktiva (EU) 2019/713 Europskog parlamenta i Vijeća od 17. travnja 2019. o borbi protiv prijevara i krivotvorenja u vezi s bezgotovinskim sredstvima plaćanja i zamjeni Okvirne odluke Vijeća 2001/413/PUP (SL L 123, 10.5.2019., str. 18.).


title: Odluka (EU) 2021/432 Europske središnje banke od 1. ožujka 2021. o izmjeni Odluke (EU) 2017/1198 o podnošenju izvješća nacionalnih nadležnih tijela o planovima financiranja kreditnih institucija Europskoj središnjoj banci (ESB/2021/7)

text:
                  12.3.2021

                  HR

                  Službeni list Europske unije

                  L 86/14

         ODLUKA (EU) 2021/432 EUROPSKE SREDIŠNJE BANKE
         od 1. ožujka 2021.
         o izmjeni Odluke (EU) 2017/1198 o podnošenju izvješća nacionalnih nadležnih tijela o planovima financiranja kreditnih institucija Europskoj središnjoj banci (ESB/2021/7)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 6. stavak 2.,
         Uzimajući u obzir Uredbu (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (2), a posebno njezin članak 21.,
         uzimajući u obzir prijedlog Nadzornog odbora,
         budući da:

                     (1)

                     Odlukom (EU) 2017/1198 Europske središnje banke (3) od nacionalnih nadležnih tijela zahtijeva se da Europskoj središnjoj banci (ESB) dostave planove financiranja određenih značajnih i manje značajnih kreditnih institucija te se utvrđuju usklađeni postupci za podnošenje tih planova financiranja ESB-u.

                     (2)

                     Kako bi se osigurale dosljedne, učinkovite i djelotvorne nadzorne prakse i olakšalo izvješćivanje o planovima financiranja, Odlukom (EU) 2017/1198 zahtijeva se izvješćivanje o planovima financiranja u skladu s usklađenim obrascima i definicijama iz obrasca plana financiranja priloženog Smjernicama Europskog nadzornog tijela za bankarstvo (EBA) o usklađenim definicijama i obrascima za planove financiranja kreditnih institucija na temelju Preporuke A4 ESRB/2012/2 (EBA/GL/2014/04) (4).

                     (3)

                     Smjernice EBA-e o usklađenim definicijama i obrascima za planove financiranja kreditnih institucija na temelju Preporuke A4 ESRB/2012/2 (EBA/GL/2014/04) stavljaju se izvan snage i zamjenjuju s učinkom od 31. prosinca 2020. EBA-inim Smjernicama o usklađenim definicijama i obrascima za planove financiranja kreditnih institucija na temelju Preporuke Europskog odbora za sistemske rizike ESRB/2012/2 od 20. prosinca 2012. (ESRB/2012/2) (5) (dalje u tekstu „Smjernice EBA-e iz 2019.”).

                     (4)

                     Isključivo u svrhu provođenja zadaća koje se ESB-u dodjeljuju člankom 4. stavcima 1. i 2. i člankom 5. stavkom 2. Uredbe (EU) br. 1024/2013, ESB se smatra, prema potrebi, nadležnim tijelom ili imenovanim tijelom u državama članicama sudionicama, kako je utvrđeno pravom Unije. Stoga je ESB među adresatima Smjernica EBA-e iz 2019.

                     (5)

                     Odlukom EBA-e o nadzornom izvješćivanju nadležnih tijela EBA-i (EBA/DC/2020/334) (6), kojom se stavlja izvan snage Odluka EBA-e od 23. rujna 2015. (EBA/DC/2015/130), zahtijeva se da nadležna tijela dostave podatke o planovima financiranja svih kreditnih institucija u svojoj nadležnosti u skladu sa smjernicama EBA-e iz 2019. Pored toga, tom se odlukom EBA-e sve kreditne institucije razvrstavaju kao „najveće institucije u državi članici” ili „manje institucije” za potrebe određivanja datuma podnošenja zatraženih podataka od strane nadležnih tijela EBA-i. Primjereno je da ESB uzme u obzir te klasifikacije.

                     (6)

                     Kako bi se uskladilo izvješćivanje nacionalnih nadležnih tijela ESB-u o planovima financiranja kreditnih institucija s najnovijim usklađenim definicijama i obrascima u smjernicama EBA-e iz 2019. te kako bi se osiguralo postupanje u skladu s Odlukom EBA/DC/2020/334, Odluku (EU) 2017/1198 trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Izmjene Odluke (EU) 2017/1198 (ESB/2017/21)
            Odluka (EU) 2017/1198 (ESB/2017/21) mijenja se kako slijedi:

                        1.

                        Članak 3. zamjenjuje se sljedećim:

                           „Članak 3.
                           Zahtjevi za izvješćivanje o planovima financiranja

                              1.   Nacionalna nadležna tijela dostavljaju ESB-u planove financiranja koji su u skladu sa Smjernicama EBA-e o usklađenim definicijama i obrascima za planove financiranja kreditnih institucija u skladu s Preporukom A4 Europskog odbora za sistemske rizike od 20. prosinca 2012. (ESRB/2012/2) (*1) (dalje u tekstu „Smjernice EBA-e iz 2019.”) sljedećih kreditnih institucija osnovanih u njihovim odnosnim državama članicama sudionicama:

                                          (a)

                                          značajnih kreditnih institucija na najvišoj razini konsolidacije u državama članicama sudionicama na konsolidiranoj osnovi;

                                          (b)

                                          značajnih kreditnih institucija koje nisu dio nadzirane grupe na pojedinačnoj osnovi;

                                          (c)

                                          manje značajnih kreditnih institucija u odnosu na koje odgovarajuće nacionalno nadležno tijelo prikuplja planove financiranja u skladu sa Smjernicama EBA-e iz 2019.

                              2.   Nacionalna nadležna tijela koja prikupljaju planove financiranja značajnih kreditnih institucija koje nisu navedene u točkama (a) i (b) stavka 1. dužna su dostaviti ESB-u te planove financiranja ako su usklađeni sa Smjernicama EBA-e iz 2019.

                              3.   Planovi financiranja bit će podneseni ESB-u u skladu s usklađenim uputama i obrascima navedenih u Smjernicama EBA-e iz 2019. Planovi financiranja moraju imati referentni datum izvješćivanja od 31. prosinca prethodne godine.
                              Ako je kreditnim institucijama u skladu s nacionalnim zakonima dopušteno izvješćivanje o njihovim financijskim podacima na temelju stanja na kraju računovodstvene godine, koji odstupa od kraja kalendarske godine, posljednji dostupni datum računovodstvene godine smatra se referentnim datumom izvješćivanja.

                           (*1)  EBA/GL/1'29/05. Dostupno na internetskoj stranici EBA-e.”"

                        2.

                        Članak 4. zamjenjuje se sljedećim:

                           „Članak 4.
                           Datumi za dostavu podataka

                              1.   Odgovarajuća nacionalna nadležna tijela dostavljaju ESB-u planove financiranja sljedećih kreditnih institucija do 12:00 sati po srednjoeuropskom vremenu desetog radnog dana nakon 15. ožujka:

                                          (a)

                                          planove financiranja kreditnih institucija iz članka 3. stavka 1. točke (a) i članka 3. stavka 1. točke (b);

                                          (b)

                                          planove financiranja kreditnih institucija iz članka 3. stavka 1. točke (c) i članka 3. stavka 2. ako su navedeni na popisu najvećih institucija u državi članici koji je EBA objavila u skladu s člankom 2. stavkom 6. Odluke EBA/DC/2020/334 (*2).

                              2.   Odgovarajuća nacionalna nadležna tijela dostavljaju ESB-u planove financiranja svih kreditnih institucija koje nisu navedene u stavku 1. do 12:00 sati po srednjoeuropskom vremenu 25. radnog dana nakon 15. ožujka.

                           (*2)  Dostupno na internetskoj stranici EBA-e.”"

                        3.

                        U članku 5., stavak 1. zamjenjuje se sljedećim:

                           „1.   Nacionalna nadležna tijela prate i ocjenjuju kvalitetu i pouzdanost podataka koji se stavljaju na raspolaganje ESB-u. Nacionalna nadležna tijela primjenjuju odgovarajuća pravila provjere valjanosti koja EBA uspostavlja i vodi, te koja je EBA objavila. Nacionalna nadležna tijela također primjenjuju dodatne kontrole kvalitete podataka koje je utvrdio ESB u suradnji s nacionalnim nadležnim tijelima.”

                        4.

                        U članku 7., stavak 1. zamjenjuje se sljedećim:

                           „1.   Nacionalna nadležna tijela dužna su dostavljati podatke utvrđene u ovoj Odluci pomoću klasifikacije eXtensible Business Reporting Language taxonomy kako bi osigurala jedinstveni tehnički format za razmjenu podataka u vezi sa Smjernicama EBA-e iz 2019.”

                        5.

                        Umeće se sljedeći članak 8.a:

                           „Članak 8.a
                           Prvi referentni datum izvješćivanja u 2021.
                           Prvi referentni datum za izvješćivanje u 2021., u skladu s člankom 3. jest 31. prosinca 2020. Primjenjuje se članak 3. stavak 3. drugi podstavak”.

            Članak 2.
            Završne odredbe
            Ova Odluka stupa na snagu na dan kada su o njoj obaviješteni adresati.

            Članak 3.
            Adresati
            Ova je odluka upućena nacionalnim nadležnim tijelima država članica sudionica.

            Sastavljeno u Frankfurtu na Majni 1. ožujka 2021.

                  Predsjednica ESB-a

               Christine LAGARDE

            (1)  SL L 287, 29.10.2013., str. 63.

            (2)  SL L 141, 14,5.2014., str. 1.

            (3)  Odluka (EU) 2017/1198 Europske središnje banke od 27. lipnja 2017. o podnošenju izvješća nacionalnih nadležnih tijela o planovima financiranja kreditnih institucija Europskoj središnjoj banci (SL L 172, 5.7.2017., str. 32).

            (4)  Dostupno na internetskoj stranici EBA-e.

            (5)  EBA/GL/2019/05.

            (6)  Dostupno na internetskoj stranici ESB-a.


title: Odluka Vijeća (EU) 2021/443 od 18. veljače 2021. o stajalištu koje treba zauzeti u ime Europske unije, u okviru Vijeća za partnerstvo osnovanog Sporazumom o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, u pogledu datuma na koji privremena primjena na temelju Sporazuma o trgovini i suradnji treba prestati

text:
                  12.3.2021

                  HR

                  Službeni list Europske unije

                  L 85/198

         ODLUKA VIJEĆA (EU) 2021/443
         od 18. veljače 2021.
         o stajalištu koje treba zauzeti u ime Europske unije, u okviru Vijeća za partnerstvo osnovanog Sporazumom o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, u pogledu datuma na koji privremena primjena na temelju Sporazuma o trgovini i suradnji treba prestati
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Vijeće je 29. prosinca 2020. donijelo Odluku (EU) 2020/2252 (1) o potpisivanju, u ime Unije, i privremenoj primjeni Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane (2) („Sporazum o trgovini i suradnji”) te Sporazuma između Europske unije i Ujedinjene Kraljevine Velike Britanije i Sjeverne Irske u vezi sa sigurnosnim postupcima za razmjenu i zaštitu klasificiranih podataka (3) („Sporazum o sigurnosti podataka”) (zajednički „Sporazumi”).

                     (2)

                     Sporazum o sigurnosti podataka dopunski je sporazum Sporazuma o trgovini i suradnji te je s njim neodvojivo povezan osobito u pogledu datumâ početka primjene i prestanka.

                     (3)

                     Na temelju članka 12. stavk 1. Odluke (EU) 2020/2252 i kako su stranke dogovorile u članku FINPROV.11. [Stupanje na snagu i privremena primjena] stavku 2. Sporazuma o trgovini i suradnji, Sporazumi se privremeno primjenjuju od 1. siječnja 2021. do završetka postupaka potrebnih za njihovo stupanje na snagu.

                     (4)

                     U skladu s člankom FINPROV.11. [Stupanje na snagu i privremena primjena] stavkom 2. Sporazuma o trgovini i suradnji privremena primjena prestaje na jedan od sljedećih datuma, ovisno o tome koji je raniji: 28. veljače 2021. ili na drugi datum o kojem odluči Vijeće za partnerstvo osnovano člankom INST.1. [Vijeće za partnerstvo] Sporazuma o trgovini i suradnji („Vijeće za partnerstvo”); ili prvog dana u mjesecu nakon onog u kojem su se stranke međusobno obavijestile o tome da su ispunile svoje unutarnje zahtjeve i postupake za utvrđivanje svoje suglasnosti da budu njime obvezane.

                     (5)

                     S obzirom na vrijeme koje je Europskom parlamentu i Vijeću potrebno da na odgovarajući način ispitaju tekstove Sporazumâ na sva 24 vjerodostojna jezika, Unija neće moći sklopiti Sporazum o trgovini i suradnji do 28. veljače 2021.

                     (6)

                     Stoga bi Vijeće za partnerstvo trebalo utvrditi kasniji datum na kojiprivremena primjena prestaje, uzimajući u obzir datum do kojeg će sve sve 24 jezične verzije Sporazumâ biti revidirane te utvrđene vjerodostojnima i konačnima. S obzirom na predviđeni datum dostupnosti tih vjerodostojnih i konačnih verzija Sporazumâ, Vijeće za partnerstvo trebalo bi kao datum na koji privremena primjena prestaje odrediti 30. travnja 2021.

                     (7)

                     Primjereno je utvrditi stajalište koje treba zauzeti u ime Unije u Vijeću za partnerstvo.

                     (8)

                     Kako bi se omogućila brza primjena mjera predviđenih ovom Odlukom, ova bi Odluka trebala stupiti na snagu na dan donošenja,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća za partnerstvo osnovanog člankom INST.1. [Vijeće za partnerstvo] Sporazuma o trgovini i suradnji, u pogledu odluke koju treba donijeti u skladu s njegovim člankom FINPROV.11. [Stupanje na snagu i privremena primjena] stavkom 2. točkom (a), temelji se na nacrtu odluke Vijeća za partnerstvo priloženom ovoj Odluci.

            Članak 2.
            Odluka Vijeća za partnerstvo objavljuje se u Službenom listu Europske unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 18. veljače 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća (EU) 2020/2252 od 29. prosinca 2020. o potpisivanju, u ime Unije, i privremenoj primjeni Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, te Sporazuma između Europske unije i Ujedinjene Kraljevine Velike Britanije i Sjeverne Irske u vezi sa sigurnosnim postupcima za razmjenu i zaštitu klasificiranih podataka (SL L 444, 31.12.2020., str. 2).

            (2)  Tekst sporazuma objavljen je u SL L 444, 31.12.2020., str. 14.

            (3)  Tekst sporazuma objavljen je u SL L 444, 31.12.2020., str. 1463.

                  NACRT

            ODLUKA BR. 1/2021 VIJEĆA ZA PARTNERSTVO OSNOVANOG SPORAZUMOM O TRGOVINI I SURADNJI IZMEĐU EUROPSKE UNIJE I EUROPSKE ZAJEDNICE ZA ATOMSKU ENERGIJU, S JEDNE STRANE, I UJEDINJENE KRALJEVINE VELIKE BRITANIJE I SJEVERNE IRSKE, S DRUGE STRANE
            od …
            u pogledu datuma na koji privremena primjena na temelju Sporazuma o trgovini i suradnji treba prestati
            VIJEĆE ZA PARTNERSTVO
            uzimajući u obzir Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, a posebno njegov članak FINPROV.11. [Stupanje na snagu i privremena primjena] stavak 2. točku (a),
            budući da:

                        (1)

                        U skladu s člankom FINPROV.11. [Stupanje na snagu i privremena primjena] stavkom 2. Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane (1) („Sporazum o trgovini i suradnji”), stranke su se dogovorile da se Sporazum o trgovini i suradnji privremeno primjenjuje od 1. siječnja 2021. pod uvjetom da su prije toga dana stranke jedna drugu obavijestile da su ispunile svoje unutarnje zahtjeve i postupke potrebne za privremenu primjenu. Privremena primjena prestaje na jedan od sljedećih datuma, ovisno o tome koji je raniji: 28. veljače 2021. ili na drugi datum o kojem odluči Vijeće za partnerstvo; ili prvog dana u mjesecu nakon onog u kojem se stranke međusobno obavijeste o tome da su ispunile svoje unutarnje zahtjeve i postupke za utvrđivanje svoje suglasnosti da budu njime obvezane.

                        (2)

                        Budući da Europska unija, zbog unutarnjih postupovnih zahtjeva, neće moći sklopiti Sporazum o trgovini i suradnji do 28. veljače 2021., Vijeće za partnerstvo trebalo bi utvrditi 30. travnja 2021. kao datum na koji privremena primjena na temelju članka FINPROV.11. [Stupanje na snagu i privremena primjena] stavka 2. točke (a) Sporazuma o trgovini i suradnji treba prestati,

                  DONIJELO JE OVU ODLUKU:

               Članak 1.
               Datum na koji privremena primjena na temelju članka FINPROV.11 [Stupanje na snagu i privremena primjena] stavka 2. točke (a) Sporazuma o trgovini i suradnji treba prestati jest 30. travnja 2021.

               Članak 2.
               Ova Odluka stupa na snagu na dan donošenja.

               Sastavljeno u …

                     Za Vijeće za partnerstvo

                     Supredsjedatelji

               (1)  Tekst Sporazuma objavljen je u SL L 444, 31.12.2020., str. 14.


Odluka Komisije od 11/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10160 - MITSUBISHI CORPORATION / NIPPON TELEGRAPH AND TELEPHONE CORPORATION / INDUSTRY ONE JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10151 - LINDE / SIPCHEM / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10135 - NORDIC CAPITAL / ASTORG ASSET MANAGEMENT / CYTEL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10161 - THE GOLDMAN SACHS GROUP / WARBURG PINCUS / GOOD HOST SPACES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 13/05/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9585 - OUTOTEC / METSO (MINERALS BUSINESS)) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10148 - FCA / EEPS / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10088 - PAI PARTNERS / EURO ETHNIC FOODS) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 11/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10166 - LATOUR CAPITAL / WATLING STREET CAPITAL PARTNERS / FUNECAP GROUPE) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 16/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10183 - AUSTRALIANSUPER / CPPIB / TRANSURBAN / TRANSURBAN CHESAPEAKE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/465 od 16. ožujka 2021. o imenovanju člana Europskoga gospodarskog i socijalnog odbora

text:
                  18.3.2021

                  HR

                  Službeni list Europske unije

                  L 94/3

         ODLUKA VIJEĆA (EU) 2021/465
         od 16. ožujka 2021.
         o imenovanju člana Europskoga gospodarskog i socijalnog odbora
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 300. stavak 2. i članak 302.,
         uzimajući u obzir Odluku Vijeća (EU) 2019/853 od 21. svibnja 2019. o određivanju sastava Europskoga gospodarskog i socijalnog odbora (1),
         uzimajući u obzir prijedlog Češke Republike,
         nakon savjetovanja s Europskom komisijom,
         budući da:

                     (1)

                     Mandat članova Europskoga gospodarskog i socijalnog odbora istekao je 20. rujna 2020.

                     (2)

                     Vijeće je 2. listopada 2020. donijelo Odluku (EU) 2020/1392 (2) o imenovanju članova Europskoga gospodarskog i socijalnog odbora za razdoblje od 21. rujna 2020. do 20. rujna 2025. te stavljanju izvan snage odluke Vijeća o imenovanju članova tog odbora za isto razdoblje. Vijeće je 22. listopada 2020., 30. listopada 2020. i 13. studenoga 2020. donijelo još tri odluke o imenovanju članova tog odbora za navedeno razdoblje (3). Jedno mjesto u Europskom gospodarskom i socijalnom odboru za Češku Republiku ostalo je upražnjeno i potrebno ga je popuniti naknadnom odlukom o imenovanju.

                     (3)

                     Pismom od 7. prosinca 2020. Češka Republika potvrdila je prijedlog za imenovanje g. Jaroslava UNGERMANA članom Europskoga gospodarskog i socijalnog odbora za razdoblje od 21. rujna 2020. do 20. rujna 2025. Tog bi člana trebalo imenovati do kraja tekućeg mandata koji istječe 20. rujna 2025.,

               DONIJELO JE OVU ODLUKU:

            Članak 1.
            G. Jaroslav UNGERMAN, Advisor and analyst specialised in economics and strategic planning, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2025.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 16. ožujka 2021.

                  Za Vijeće

                  Predsjednica

               A. P. ZACARIAS

            (1)  SL L 139, 27.5.2019., str. 15.

            (2)  Odluka Vijeća (EU) 2020/1392 od 2. listopada 2020. o imenovanju članova Europskoga gospodarskog i socijalnog odbora za razdoblje od 21. rujna 2020. do 20. rujna 2025. te kojom se stavlja izvan snage i zamjenjuje Odluka Vijeća o imenovanju članova Europskoga gospodarskog i socijalnog odbora za razdoblje od 21. rujna 2020. do 20. rujna 2025. donesena 18. rujna 2020. (SL L 322, 5.10.2020., str. 1.).

            (3)  Odluka Vijeća (EU) 2020/1555 od 22. listopada 2020. o imenovanju člana Europskoga gospodarskog i socijalnog odbora za razdoblje od 21. rujna 2020. do 20. rujna 2025. (SL L 355, 26.10.2020., str. 1.), Odluka Vijeća (EU) 2020/1636 od 30. listopada 2020. o imenovanju člana Europskoga gospodarskog i socijalnog odbora za razdoblje od 21. rujna 2020. do 20. rujna 2025. (SL L 369, 5.11.2020., str. 1.) i Odluka Vijeća (EU) 2020/1709 od 13. studenoga 2020. o imenovanju dvaju članova Europskoga gospodarskog i socijalnog odbora za razdoblje od 21. rujna 2020. do 20. rujna 2025. (SL L 385, 17.11.2020., str. 16.).


title: Odluka Vijeća (EU) 2021/463 od 9. ožujka 2021. o stajalištu koje treba zauzeti u ime Europske unije u okviru Upravnog odbora osnovanog Carinskom konvencijom o međunarodnom prijevozu robe uz primjenu karneta TIR u pogledu izmjena te konvencije

text:
                  18.3.2021

                  HR

                  Službeni list Europske unije

                  L 95/1

         ODLUKA VIJEĆA (EU) 2021/463
         od 9. ožujka 2021.
         o stajalištu koje treba zauzeti u ime Europske unije u okviru Upravnog odbora osnovanog Carinskom konvencijom o međunarodnom prijevozu robe uz primjenu karneta TIR u pogledu izmjena te konvencije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Carinska konvencija o međunarodnom prijevozu robe uz primjenu karneta TIR od 14. studenoga 1975. („Konvencija TIR”) odobrena je u ime Europske ekonomske zajednice Uredbom Vijeća (EEZ) br. 2112/78 (1) i stupila je na snagu u odnosu na Zajednicu 20. lipnja 1983.

                     (2)

                     Pročišćena verzija Konvencije TIR objavljena je kao Prilog Odluci Vijeća 2009/477/EZ (2). Tom odlukom predviđa se da Komisija objavljuje buduće izmjene Konvencije TIR u Službenom listu Europske unije navodeći pritom datum njihova stupanja na snagu.

                     (3)

                     U skladu s Konvencijom TIR Upravni odbor osnovan Konvencijom TIR („Upravni odbor”) može donositi izmjene Konvencije TIR i njezinih priloga dvotrećinskom većinom nazočnih članova koji su glasovali.

                     (4)

                     Upravni odbor na svojoj 74. sjednici od 9. do 12. veljače 2021. ili na kasnijoj sjednici treba donijeti nekoliko izmjena prilogâ Konvenciji TIR.

                     (5)

                     Kako bi se uzela u obzir prethodno donesena izmjena članka 18. Konvencije TIR kojom se povećao ukupni broj carinarnica koje mogu biti uključene u prijevoz TIR, potrebno je izmijeniti Prilog 1. Konvenciji TIR i ažurirati izgled inačice 1. i inačice 2. obrasca karneta TIR.

                     (6)

                     Primjereno je utvrditi stajalište koje treba zauzeti u ime Unije u okviru Upravnog odbora u pogledu izmjena Konvencije TIR jer će te izmjene biti obvezujuće za Uniju.

                     (7)

                     Stajalište Unije u okviru Upravnog odbora trebalo bi se stoga temeljiti na nacrtu izmjena priloženom ovoj Odluci,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Upravnog odbora osnovanog Carinskom konvencijom o međunarodnom prijevozu robe uz primjenu karneta TIR na njegovoj 74. sjednici od 9. do 12. veljače 2021. ili na kasnijoj sjednici u pogledu izmjena te konvencije temelji se na nacrtu izmjena priloženom ovoj Odluci.
            Predstavnici Unije u Upravnom odboru mogu dogovoriti manje tehničke promjene nacrta izmjena bez daljnje odluke Vijeća.

            Članak 2.
            Stajalište iz članka 1. izražava Komisija. Države članice izražavaju stajalište Unije prilikom službenog glasovanja u okviru Upravnog odbora, djelujući zajednički u interesu Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 9. ožujka 2021.

                  Za Vijeće

                  Predsjednica

               A. P. ZACARIAS

            (1)  Uredba Vijeća (EEZ) br. 2112/78 od 25. srpnja 1978. o sklapanju Carinske konvencije o međunarodnom prijevozu robe uz primjenu karneta TIR (Konvencija TIR) od 14. studenoga 1975. godine iz Ženeve (SL L 252, 14.9.1978., str. 1.).

            (2)  Odluka Vijeća 2009/477/EZ od 28. svibnja 2009. kojom se u pročišćenom obliku objavljuje tekst Carinske konvencije o međunarodnom prijevozu robe uz primjenu karneta TIR (Konvencija TIR) od 14. studenoga 1975. kako je od tada izmijenjena (SL L 165, 26.6.2009., str. 1.).

            PRILOG

               Prilog 1., INAČICA 1., str. 2. korica: Obrazac karneta TIR, „Règles relatives à l’utilisation du carnet TIR”, br. 5

               Umjesto quatre treba stajati huit

               Prilog 1., INAČICA 1., str. 3. korica: Obrazac inačice 1. karneta TIR, „Rules regarding the use of the TIR Carnet”, br. 5

            Umjesto four treba stajati eight

               Prilog 1., INAČICA 1., stranica 5. (bijela) obrasca karneta TIR, Voucher No. 1

               Umjesto postojećeg kupona br. 1 treba stajati (1)

               Prilog 1., INAČICA 1., stranica 6. (zelena) obrasca inačice 1. karneta TIR, Voucher No. 2

               Umjesto postojećeg kupona br. 2 treba stajati (2)

               Prilog 1., INAČICA 2., str. 2. korica: Obrazac karneta TIR, „Règles relatives à l’utilisation du carnet TIR”, br. 5

               Umjesto quatre treba stajati huit

               Prilog 1., INAČICA br. 2., str. 3. korica: Obrazac inačice 1. karneta TIR, „Rules regarding the use of the TIR Carnet”, br. 5

               Umjesto four treba stajati eight

               Prilog 1., INAČICA 2., stranica 12. (bijela) obrasca karneta TIR, Voucher No. 1

               Umjesto postojećeg kupona br. 1 treba stajati (3)

               Prilog 1., INAČICA 2., stranica 13. (zelena) obrasca karneta TIR, Voucher No. 2

               Umjesto postojećeg kupona br. 2 treba stajati (4)

               (1)  Vidjeti stranicu 2. ovog priloga.

               (2)  Vidjeti stranicu 3. ovog priloga.

               (3)  Vidjeti stranicu 4. ovog priloga.

               (4)  Vidjeti stranicu 5. ovog priloga.


title: Odluka Vijeća (ZVSP) 2021/470 od 18. ožujka 2021. o izmjeni Odluke (ZVSP) 2020/489 o imenovanju posebnog predstavnika Europske unije za dijalog Beograda i Prištine te druga regionalna pitanja zapadnog Balkana

text:
                  19.3.2021

                  HR

                  Službeni list Europske unije

                  L 96/13

         ODLUKA VIJEĆA (ZVSP) 2021/470
         od 18. ožujka 2021.
         o izmjeni Odluke (ZVSP) 2020/489 o imenovanju posebnog predstavnika Europske unije za dijalog Beograda i Prištine te druga regionalna pitanja zapadnog Balkana
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 2. travnja 2020. donijelo Odluku (ZVSP) 2020/489 (1) o imenovanju g. Miroslava LAJČÁKA posebnim predstavnikom Europske unije (PPEU) za dijalog Beograda i Prištine te druga regionalna pitanja zapadnog Balkana, kako je izmijenjena Odlukom Vijeća (ZVSP) 2020/1313 (2). Mandat PPEU-a istječe 31. ožujka 2021.

                     (2)

                     Mandat PPEU-a trebalo bi produljiti za dodatno razdoblje od 17 mjeseci i utvrditi novi financijski referentni iznos za razdoblje od 1. travnja 2021. do 31. kolovoza 2022.

                     (3)

                     PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka (ZVSP) 2020/489 mijenja se kako slijedi:

                        1.

                        članak 1. zamjenjuje se sljedećim:

                           „Članak 1.
                           Posebni predstavnik Europske unije
                           Mandat g. Miroslava LAJČÁKA kao posebnog predstavnika Europske unije (PPEU) za dijalog Beograda i Prištine te druga regionalna pitanja zapadnog Balkana produljuje se do 31. kolovoza 2022. Vijeće može odlučiti da mandata PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).”;

                        2.

                        u članku 5. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. travnja 2021. do 31. kolovoza 2022. iznosi 2 580 000 EUR.”;

                        3.

                        u članku 13. druga rečenica zamjenjuje se sljedećim:
                        „PPEU VP-u, Vijeću i Komisiji podnosi redovna izvješća o napretku, a do 31. svibnja 2022. završno sveobuhvatno izvješće o provedbi mandata.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. ožujka 2021.

                  Za Vijeće

                  Le président

               A. P. ZACARIAS

            (1)  Odluka Vijeća (ZVSP) 2020/489 od 2. travnja 2020 o imenovanju posebnog predstavnika Europske unije za dijalog Beograda i Prištine te druga regionalna pitanja zapadnog Balkana (SL L 105, 3.4.2020., str. 3.).

            (2)  Odluka Vijeća (ZVSP) 2020/1313 od 21. rujna 2020. o izmjeni Odluke (ZVSP) 2020/489 o imenovanju posebnog predstavnika Europske unije za dijalog Beograda i Prištine te druga regionalna pitanja zapadnog Balkana (SL L 308, 22.9.2020., str. 4.).


               16.6.2021

               HR

               Službeni list Europske unije

               C 232/68

      P9_TA(2019)0067
      Izbor Komisije
      Odluka Europskog parlamenta od 27. studenoga 2019. kojom se izabire Komisija (2019/2109(INS))
      (2021/C 232/13)

         Europski parlament,

                  —

                  uzimajući u obzir članak 17. stavak 7. drugi i treći podstavak Ugovora o Europskoj uniji,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Odluku Europskog vijeća (EU) 2019/1136 od 2. srpnja 2019. (1), kojom se predlaže Ursulu von der Leyen kao kandidatkinju za predsjednicu Komisije,

                  —

                  uzimajući u obzir izjavu Ursule von der Leyen i predstavljanje njezinih političkih smjernica tijekom plenarne sjednice 16. srpnja 2019.,

                  —

                  uzimajući u obzir svoju odluku od 16. srpnja 2019. (2) kojom izabire Ursulu von der Leyen za predsjednicu Komisije,

                  —

                  uzimajući u obzir Odluku Europskog vijeća (EU) 2019/1330 (3), donesenu uz suglasnost izabrane predsjednice Komisije, od 5. kolovoza 2019. o imenovanju Visokog predstavnika Unije za vanjske poslove i sigurnosnu politiku,

                  —

                  uzimajući u obzir Odluku Vijeća (EU) 2019/1949, donesenu zajedničkom suglasnošću s izabranom predsjednicom Komisije od 25. studenoga 2019. o donošenju popisa ostalih osoba koje Vijeće predlaže za imenovanje članovima Komisije, kojom se stavlja izvan snage i zamjenjuje Odluka (EU) 2019/1393 (4),

                  —

                  uzimajući u obzir saslušanja kandidata za povjerenike koja su održana od 30. rujna do 14. studenoga 2019. pred parlamentarnim odborima i ocjene kandidata koje su odbori dali nakon saslušanja,

                  —

                  uzimajući u obzir preispitivanje provedeno na sastanku Konferencije predsjednika odbora 20. studenoga 2019. te preispitivanje Konferencije predsjednika na sastanku 21. studenoga 2019.,

                  —

                  uzimajući u obzir izjavu izabrane predsjednice Komisije danu na plenarnoj sjednici 27. studenoga 2019.,

                  —

                  uzimajući u obzir članak 125. Poslovnika i Prilog VII. Poslovniku,

                  1.

                  daje suglasnost za imenovanje predsjednice, potpredsjednika za vanjske odnose (Visoki predstavnik Unije za vanjske poslove i sigurnosnu politiku) i ostalih članova Komisije, kao tijela, za mandat do 31. listopada 2024.;

                  2.

                  nalaže svom predsjedniku da proslijedi ovu odluku Europskom vijeću, Vijeću i izabranoj predsjednici Komisije.

         (1)  SL L 179 I, 3.7.2019., str. 2.

         (2)  Usvojeni tekstovi, P9_TA(2019)0002.

         (3)  SL L 207, 7.8.2019., str. 36.

         (4)  SL L 304, 26.11.2019., str. 16.


title: Odluka Komisije оd 12. svibnja 2021. o osnivanju Europskog istraživačkog vijeća za Obzor Europa – Okvirni program za istraživanje i inovacije i o stavljanju izvan snage Odluke C(2013) 8915 2021/C 234 I/03

text:
                  17.6.2021

                  HR

                  Službeni list Europske unije

                  CI 234/5

         ODLUKA KOMISIJE
         оd 12. svibnja 2021.
         o osnivanju Europskog istraživačkog vijeća za Obzor Europa – Okvirni program za istraživanje i inovacije i o stavljanju izvan snage Odluke C(2013) 8915
         (2021/C 234 I/03)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća 2021/764/EU o uspostavi posebnog programa za provedbu Okvirnog programa za istraživanja i inovacije Obzor Europa (2021.–2027.), a posebno njezin članak 8. stavke 1. i 2.,
         budući da:

                     (1)

                     Kako bi se osigurao kontinuitet s djelovanjima i aktivnostima provedenima na temelju Odluke Vijeća 2013/743/EU (1), Europsko istraživačko vijeće („ERC”) osnovano ovom Odlukom za provedbu mjera iz stupa I. „Izvrsna znanost” u okviru Obzora Europa trebalo bi zamijeniti Europsko istraživačko vijeće osnovano Odlukom Komisije od 12. prosinca 2013. o osnivanju Europskog istraživačkog vijeća (2).

                     (2)

                     U članku 8. stavku 2. Odluke 2021/764/EU navodi se da se ERC sastoji od neovisnog Znanstvenog vijeća predviđenog u članku 9. i posebne provedbene strukture ERC-a predviđene u članku 10. te odluke. Posebna provedbena struktura uspostavljena je kao izvršna agencija Provedbenom odlukom Komisije C(2021) 953 od 12. veljače 2021. u skladu s člankom 3. stavkom 3. Uredbe Vijeća (EZ) br. 58/2003 (3).

                     (3)

                     U skladu s člankom 9. Odluke 2021/764/EU Znanstveno vijeće treba se sastojati od neovisnih najuglednijih znanstvenika, inženjera i stručnjaka s primjerenim stručnim znanjem, žena i muškaraca iz različitih dobnih skupina, čime se osigurava raznolikost područja istraživanja i zemljopisnih podrijetla, a koji djeluju u svoje osobno ime, neovisno o vanjskim interesima. Članove Znanstvenog vijeća treba imenovati Komisija na temelju neovisnog i transparentnog postupka imenovanja, koji je dogovoren sa Znanstvenim vijećem te obuhvaća otvoreno savjetovanje sa znanstvenom zajednicom i podnošenje izvješća Europskom parlamentu i Vijeću.

                     (4)

                     Kako bi se osigurao uspješan prelazak na Obzor Europa, Znanstveno vijeće ERC-a osnovano Odlukom C(2013) 8915 produljeno je Odlukom Komisije C(2020) 9154 od 16. prosinca 2020. do datuma stupanja na snagu Odluke 2021/764/EU.

                     (5)

                     Kako bi se osigurala pravovremena provedba posebnog programa Obzora Europa, Znanstveno vijeće ERC-a osnovano Odlukom C(2013) 8915 već je donijelo preliminarna stajališta u očekivanju mjera koje će se donijeti u skladu s člankom 9. Odluke 2021/764/EU. Ta bi preliminarna stajališta Znanstveno vijeće osnovano ovom Odlukom trebalo prihvatiti ili odbaciti.

                     (6)

                     Trebalo bi utvrditi potrebne odredbe za djelovanje Znanstvenog vijeća.

                     (7)

                     Trebalo bi donijeti odredbe kojima će se osigurati suradnja između Znanstvenog vijeća i posebne provedbene strukture ERC-a.

                     (8)

                     Znanstveno vijeće trebalo bi imati pristup dokumentima i podacima koji su potrebni za njegov rad u skladu s Uredbom (EU) 2018/1725 Europskog parlamenta i Vijeća (4).

                     (9)

                     U Odluci 2021/764/EU predviđaju se naknade za članove Znanstvenog vijeća za zadaće koje obavljaju. U tu bi svrhu trebalo utvrditi pravila.

                     (10)

                     Odluku C (2013) 8915 trebalo bi staviti izvan snage,

               ODLUČILA JE:

            Članak 1.
            Osnivanje Europskog istraživačkog vijeća
            Europsko istraživačko vijeće („ERC”) osniva se na razdoblje od 12. svibnja 2021. do 31. prosinca 2027.

            Članak 2.
            Članovi Znanstvenog vijeća

               1.   Znanstveno vijeće sastoji se od predsjednika ERC-a („predsjednik ERC-a”) i ostala 21 člana. Osobe navedene u Prilogu I., njih 21, imenuju se ostalim članovima Znanstvenog vijeća na razdoblje utvrđeno u tom prilogu.

               2.   Članovi obavljaju svoje zadaće neovisno o bilo kakvom vanjskom utjecaju. Oni odmah obavješćuju Komisiju o svakom sukobu interesa koji bi mogao negativno utjecati na njihovu objektivnost.

               3.   Članovi se imenuju na mandat od najviše četiri godine koji se može jednom obnoviti. Kako bi se omogućila postupna rotacija članstva, moguće je imenovati člana i na razdoblje kraće od najdužega.

               4.   U opravdanim slučajevima, kako bi se održao integritet ili neprekidan rad Znanstvenog vijeća, Komisija može mandat člana prekinuti na vlastitu inicijativu.

               5.   Ako član podnese ostavku ili mu Komisija prekine mandat, imenuje se novi član. U slučaju ostavke ili prestanka mandata predsjednika ERC-a Komisija može imenovati drugog člana Znanstvenog vijeća ili bivšeg predsjednika ERC-a privremenim predsjednikom ERC-a na ograničeno razdoblje koje je potrebno za imenovanje novog predsjednika ERC-a.

            Članak 3.
            Djelovanje Znanstvenog vijeća

               1.   Znanstveno vijeće donosi svoj poslovnik, kao i kodeks ponašanja u pogledu povjerljivosti, sukoba interesa i obrade osobnih podataka u skladu s Uredbom (EU) 2018/1725.

               2.   Znanstveno vijeće održava plenarne sjednice onoliko često koliko je to potrebno za njegov rad. Sažeci zapisnika s plenarnih sjednica objavljuju se na internetskim stranicama ERC-a.

               3.   Predsjednik može u skladu s poslovnikom Znanstvenog vijeća odlučiti da sjednice budu zatvorene.

               4.   Znanstveno vijeće može iz kruga svojih članova osnovati stalne odbore, radne skupine i ostala tijela posvećena posebnim zadaćama Znanstvenog vijeća.

               5.   Znanstveno vijeće osnovano na temelju ove Odluke prihvaća ili odbacuje preliminarna stajališta Znanstvenog vijeća osnovanog Odlukom C(2013) 8915 o mjerama koje se donose u skladu s člankom 9. Odluke 2021/764/EU.

            Članak 4.
            Suradnja unutar Europskog istraživačkog vijeća
            Znanstveno vijeće i posebna provedbena struktura osiguravaju usklađenost strateških i operativnih aspekata svih aktivnosti ERC-a. Predsjednik ERC-a, potpredsjednici Znanstvenog vijeća i direktor posebne provedbene strukture održavaju redovite koordinacijske sastanke kako bi se osigurala učinkovita suradnja.

            Članak 5.
            Stavljanje na raspolaganje dokumenata i podataka

               1.   Komisija i posebna provedbena struktura Znanstvenom vijeću stavljaju na raspolaganje dokumente, podatke i pomoć potrebne za njegov rad, čime mu se omogućuje samostalno i neovisno djelovanje u skladu s Uredbom (EU) 2018/1725.

               2.   Ako iz razloga povezanih sa zaštitom osobnih podataka, povjerljivošću, sigurnošću ili javnim interesom nije moguće staviti na raspolaganje dokumente i podatke ili omogućiti pristup osobnim podacima, Komisija ili posebna provedbena struktura pismenim putem obavješćuju Znanstveno vijeće o tim razlozima te mu o temi o kojoj je riječ dostavljaju sve informacije za koje smatraju da ih je moguće pružiti u skladu s odredbama uredaba.

            Članak 6.
            Naknade za članove Znanstvenog vijeća osim predsjednika ERC-a
            Pravila o honorarima za zadaće koje obavljaju članovi Znanstvenog vijeća, osim kad je riječ o predsjedniku ERC-a, i povratu njihovih putnih troškova i dnevnica utvrđena su u Prilogu II.
            Odluka C(2013) 8915 stavlja se izvan snage.

            Sastavljeno u Bruxellesu 12. svibnja 2021.

                  Za Komisiju

               Mariya GABRIEL

                  Član Komisije

            (1)  Odluka Vijeća od 3. prosinca 2013. o osnivanju Posebnog programa za provedbu Okvirnog programa za istraživanje i inovacije Obzor 2020. (2014. – 2020.) i stavljanju izvan snage odluka 2006/971/EZ, 2006/972/EZ, 2006/973/EZ, 2006/974/EZ i 2006/975/EZ (SL L 347, 20.12.2013., str. 965.).

            (2)  C(2013) 8915 (SL C 373, 20.12.2013., str. 23.).

            (3)  Uredba Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (SL L 11, 16.1.2003., str. 1.).

            (4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            PRILOG I.
            Članovi Znanstvenog vijeća ERC-a od 12. svibnja 2021.

                        Ime i prezime te ustanova

                        Kraj mandata

                        Geneviève ALMOUZNI, CNRS/Istraživački centar Instituta Curie, Pariz

                        30. lipnja 2023.

                        Manuel ARELLANO, Centar za monetarne i financijske studije, Madrid

                        31. prosinca 2022.

                        Paola BOVOLENTA, Universidad Autónoma de Madrid

                        31. prosinca 2022.

                        Margaret BUCKINGHAM, Institut Pasteur, Pariz

                        31. prosinca 2021.

                        Eveline CRONE, Sveučilište u Leidenu

                        31. prosinca 2023.

                        Ben FERINGA, Sveučilište u Groningenu

                        31. prosinca 2022.

                        Mercedes GARCÍA-ARENAL, Centro de Ciencias Humanas y Sociales, Madrid

                        30. lipnja 2023.

                        Gerd GIGERENZER, Max-Planck-Institut für Bildungsforschung, Berlin

                        31. prosinca 2023.

                        Liselotte HOJGAARD, Sveučilište u Kopenhagenu

                        31. prosinca 2024.

                        Dirk INZÉ, Sveučilište u Gentu

                        31. prosinca 2024.

                        Andrzej JAJSZCZYK, Sveučilište AGH za znanost i tehnologiju, Krakov

                        31. prosinca 2022.

                        Eystein JANSEN, Sveučilište u Bergenu

                        30. lipnja 2023.

                        Michael KRAMER, Institut za radioastronomiju Max Planck, Bonn

                        31. prosinca 2021.

                        Rodrigo MARTINS, Europska akademija znanosti

                        31. prosinca 2024.

                        Kurt MEHLHORN, Institut za informatiku Max-Planck, Saarbrücken

                        31. prosinca 2022.

                        Nicola SPALDIN, ETH Zürich

                        31. prosinca 2024.

                        Jesper QUALMANN SVEJSTRUP, Institut Francis Crick, London

                        31. prosinca 2022.

                        Barbara ROMANOWICZ, Seizmološki laboratorij Berkeley

                        31. prosinca 2021.

                        Nektarios TAVERNARAKIS, Institut za molekularnu biologiju i biotehnologiju, Zaklada za istraživanje i tehnologiju – Hellas

                        31. prosinca 2022.

                        Milena ŽIC FUCHS, Sveučilište u Zagrebu

                        31. prosinca 2023.

                        Alice VALKÁROVÁ, Češka znanstvena zaklada

                        31. prosinca 2024.

            PRILOG II.
            Pravila iz članka 6. o naknadama za članove Znanstvenog vijeća osim predsjednika ERC-a

               1.

                  Honorare članova Znanstvenog vijeća osim predsjednika ERC-a, kao i njihove putne troškove i dnevnice povezane sa zadaćama koje izvršavaju, pokriva posebna provedbena struktura u skladu s ugovorom i uvjetima utvrđenima u točkama od 2. do 7.

               2.

                  Honorari potpredsjednikâ Znanstvenog vijeća iznose 3 500 EUR za sudjelovanje na cijelom plenarnom sastanku i 1 750 EUR za djelomično sudjelovanje.

               3.

                  Honorari ostalih članova iz točke 1. iznose 2 000 EUR za sudjelovanje na cijelom plenarnom sastanku i 1 000 EUR za djelomično sudjelovanje.

               4.

                  Dodatni honorari članova Znanstvenog vijeća i potpredsjednikâ, koji snose odgovornost za svoje djelovanje, definirani kao koordinator za određeno područje, predsjednik Stalnog odbora, član Upravljačkog odbora ili predsjednik radne skupine, iznose 2 250 EUR godišnje (proporcionalno ako su na položaju kraće od godinu dana) za svaku od tih uloga. Članovi Znanstvenog vijeća i potpredsjednici mogu imati više od jedne takve uloge i primati naknadu u skladu s tim.

               5.

                  Plaćanja honorara odobrava direktor posebne provedbene strukture ili njegov zamjenik na temelju popisa sudionika koji potvrđuje predsjednik ERC-a i direktor posebne provedbene strukture ili njihovi zamjenici. Na popisu sudionika za svakog se člana navodi je li sudjelovao na cijelom sastanku (puno sudjelovanje) ili samo na dijelu sastanka (djelomično sudjelovanje).

               6.

                  Isplatu dodatnih honorara odobrava direktor posebne provedbene strukture ili njegov zamjenik na temelju imenovanja članova za svaku ulogu nakon što ih potvrdi predsjednik ERC-a.

               7.

                  Kad je riječ o sastancima koji nisu plenarni, posebna provedbena struktura članovima Znanstvenog vijeća po potrebi nadoknađuje putne troškove i dnevnice koji su neophodni za izvršavanje njihovih zadaća, u skladu s njihovim ugovorom i pravilima Komisije o naknadama vanjskim stručnjacima (1).

               8.

                  Honorari, putni troškovi i dnevnice pokrivaju se iz operativnog proračuna Posebnog programa uspostavljenog Odlukom 2021/764/EU.

               (1)  Odluka Komisije C(2021) 3402.